สีBasicอย่างสีน้ำตาลเป็นสีที่สามารถปรับลุคส์ให้ดูนาเนกเข้ากันได้กับทุกคน ถึงแม้ว่ามันจะเป็นสีง่ายๆแต่วันนี้จะมาทำให้มันดูเก๋ไก๋โดดเด่นกันได้ง่ายๆด้วยโทนสีน้ำตาลกันค่ะ เปิดด้วยการลงเบสที่เข้ากับผิวหน้าให้ทั่วหน้าเพื่อช่วยลบรูขุมขนให้ผิวเรียบเนียนและยังปกป้องแสงแดดอีกด้วย จากนั้นก็แป้งผสมรองพื้น โดยการใช้แปรงปัดเบาๆให้ทั่วใบหน้าเพื่อความเป็นธรรมชาติไม่ต้องตบซะหนาละ ต่อด้วยการเขียนคิ้วโทนสีน้ำตาลตามแนวคิ้วแล้วใช้คัตตอนบัดเบลนตรงหัวคิ้วให้ฟุ้งๆเป็นธรรมชาติตามขั้นตอนต่อไปนี้ เริ่มแรกการเกลี่ยเบสสีครีมให้ทั่วเบ้าตา ทาสีเหลืองครีมประกายทองทาให้ทั่วเบ้าตาอีกที ใช้แปรงหัวใหญ่แตะอันเดอร์อายสีครีมทาใต้ตาเพื่อให้ดูสว่างสดใสมากยิ่งขึ้น เลือกชิปแตะลงที่สีน้ำตาลอ่อนแล้วทาตามแนวชั้นตาให้ชิดขอบตา จากนั้นก็ทาด้วยสีน้ำตาลเข้มที่ขอบตาล่าง จากหางตามาถึงกลางตา แล้วก็ทาสีน้ำตาลเข้มสีเดิมเบลนจากหางตาล่างขึ้นไปที่หางตาบน พร้อมทั้งทาเข้าไปในรอยพับชั้นตาจากหางตามาสู่งกลางตาเพื่อเน้นรอยชั้นตาให้ดูกลมโตขึ้น อุปกรณ์ต่างๆหาซื้อได้จาก<a href="http://www.umikotrading.com">www.umikotrading.com</a> ต่อด้วยการเบลนสีที่ขอบตาล่างด้วยสีน้ำตาลอ่อน เขียนขอบตาล่างสีดำให้ชิดขอบตาจนถึงหางตา ความยาวให้เท่ากับรูปตาไม่ต้องตวัดหางตา จบด้วยดัดขนตารวมทั้งปัดด้วยมาสคาร่าทั้งขนตาบนและล่าง ถัดมาด้วยการติดขนตาปลอมช่อบางๆเสริมที่ขนตาบนอีกที หน้าเนียนแล้ว รวมทั้งตาก็คมเข้มแล้ว ต่อมาด้วยการปัดแก้มสองเฉดสีด้วยสีส้มและสีชมพู เริ่มด้วยการปัดโทนสีส้มที่โหนกแก้มแล้วปัดต่อด้วยสีชมพูที่พวงแก้มให้ดูเปล่งปลั่งมากยิ่งขึ้น ต่อมาคือการทาลิปสติกให้ดูหวานด้วยโทนสีชมพูนู้ดเพื่อให้รูปปากอวบอิ่มเป็นธรรมชาติ  ด้วยเคล็ดลับขั้นต้นนั้นเป็นการปรับลุคส์ให้หวานแต่เราสามารถเปลี่ยนให้สีน้ำตาลเบสิคนี้ดูเซ็กซี่ได้ง่ายๆ ด้วยวิธีต่อไปนี้ ทาหัวตาเป็นรูปสามเหลี่ยมด้วยอายแชโดว์สีฟ้าอ่อน กรีดอายไลเนอร์ที่หางตาให้ยาวมากกว่ารูปตาจริง แต่ไม่ต้องมากเกินไป เอาพอดีๆเพื่อให้ตาดูโฉบเฉี่ยวมากยิ่งขึ้น เปลี่ยนสีลิปด้วยการใช้โทนเบจนู้ดสีอ่อนๆ แล้วทาริมปากชั้นในด้วยเบจสีแก่